《赠南京大理寺正澹轩戴君升任柳州府太守诗》
明代·湛若水

皇化渐以普，风气日以开。昔时荒服地，今日须贤才。

蔼蔼贯城彦，五马朱轮来。问俗柳江头，柳树何人栽？

春到柳眼青，君来春意回。无然蹙其根，而使枝叶摧。

君看甘棠树，遗爱何悠哉。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。